WGO hou nuwe Omikron-subvariant fyn dopArgieffoto bloot ter illustrasie. (Foto: Jam Sta Rosa/AFP) Die Wêreldgesondheidsorganisasie (WGO) het bevestig dat ŉ nuwe, sterk gemuteerde Covid-19-subvariant in tien lande geïdentifiseer is, en fyn deur die organisasie gemonitor word. Dié subvariant staan amptelik as BA.2.75 bekend en is deel van die Omikron-linie. Twitter-gebruikers en sommige nuusinstansies verwys na die subvariant as “Centaurus”, hoewel dit nie ’n amptelike naam is wat deur die WGO toegeken is nie. Dit is reeds in 10 lande, waaronder Indië, Australië, Nieu-Seeland, Japan, die VSA, Verenigde Koninkryk en Duitsland, geïdentifiseer, maar nog nie in Suid-Afrika opgemerk nie. Daar is tans verskeie menings oor die kwessie of dié subvariant kommerwekkend is. Dr. Soumya Swaminathan, hoofwetenskaplike by die WGO, het vroeër die maand op Twitter gesê daar is nog nie genoeg monsters om die erns van die subvariant te bepaal nie. .@doctorsoumya explains what we know about the emergence of a potential Omicron sub-variant [referred as BA.2.75] ⬇️#COVID19 pic.twitter.com/Eoinq7hEux — World Health Organization (WHO) (@WHO) July 5, 2022 Here’s what you need to know about Omicron sublineages BA.4, BA.5, BA.2.75 – an update from Dr @mvankerkhove ⬇️ Countries and individuals need to act now to reduce exposures and #COVID19 risk. Get vaccinated, be vigilant. pic.twitter.com/vIRni4vJeM — World Health Organization (WHO) (@WHO) July 15, 2022 Prof. Shabir Madhi, dekaan van Wits se Fakulteit vir Gesondheidsdienste, het Dinsdag aan Maroela Media gesê dat die subvariant – soos ander subvariante – mutasies bevat wat beteken dat dit teenliggaampies moontlik kan ontwyk. Dít beteken dat mense wat teenliggaampies weens vorige infeksie of inenting opgebou het, dalk nie voldoende weerstand teen nuwe Covid-19-infeksies sal hê nie. “Terselfdertyd is daar geen aanduiding dat die nuwe subvariant (of enige ander nuwe subvariante) tot ernstiger siektes sal lei of die deel van die immuunstelsel sal ontwyk wat ons teen ernstige siektes beskerm nie.” Madhi sê hoewel die subvariant met verhoogde infeksiegevalle in verskeie lande verbind word, regverdig dit geensins paniek nie, omdat natuurlike immuniteit die meeste mense teen ernstige siekte sal beskerm. “Die beste ding wat gedoen kan word, veral vir hoërisikogevalle, is om te verseker dat mense volledig en voldoende ingeënt is,” het Madhi gesê. Antoine Flahault, direkteur van die Instituut vir Globale Gesondheid aan die Universiteit van Genève, het verlede week aan AFP gesê dat BA.2.75 se verspreiding in Indië wel daarop dui dat dit meer oordraagbaar kan wees as die BA.5-subvariant van Omikron, wat tans virusgolwe in Europa en die VSA aandryf. “Dit lyk of dit die oorheersende variant in Indië word – die vraag is egter of dit die oorheersende variant oor die hele wêreld sal word?” Flahault sê vorige ernstige variante, soos Delta, was eers in die land waarin hulle ontstaan ​​het, oorheersend voordat dit oor die wêreld versprei het. Hy meen dit is egter heeltemal te vroeg om te weet wat die erns van die BA.2.75-subvariant is. Die Europese Sentrum vir Siektevoorkoming en -beheer het BA.2.75 vroeër vandeesmaand as “variant onder monitering” gelys. Prof. Tulio de Oliveira, ŉ professor in Bioïnformatika by die Universiteit Stellenbosch, het Maandag getwiet dat hy nie saamstem met stellings dat die jongste subvariant kommerwekkend is nie. Hy meen ondanks die bohaai op Twitter en in die media is daar eerstens ŉ lae styging in gevalle en sterftes in Indië. Hy sê daar is tweedens ook nie data wat “ŉ verandering in neutralisering en patogeniteit aandui nie”. “Moenie die bohaai glo nie,” het hy by dié twiet geskryf. I disagree that B.2.75 or Centaurus is of concern. In spite of media & Twitter hype: 1 – Very low increase of cases and deaths India2 – B.2.75 is not increasing in prevalence anywhere3 – No data suggesting change in neutralization or pathogenicity. Don’t Believe the Hype! https://t.co/Sv4dawhbAj — Tulio de Oliveira (@Tuliodna) July 18, 2022